Μπαρτσελόνα - Παναθηναϊκός με Live Streaming* & σούπερ προσφορά* (21+) | *Ισχύουν όροι & προϋποθέσεις

Οι διαιτητές έστειλαν επιστολή στην ΚΕΔ και στην ΕΠΟ με την οποία κάνουν γνωστή την πρόθεσή τους να προβούν σε αποχή.

Δηλώσεις εις βάρος τους, μηνύσεις (σ.σ. σχεδόν οι μισοί ειναι στα δικαστήρια μετά από μηνύσεις παραγόντων και πληρώνουν δικαστικά έξοδα) και μια κατάσταση που τους έχει οδηγήσει να μην έχουν άλλη υπομονή. Νιώθουν ότι είναι απροστάτευτοι μέσα σε ένα κλίμα πίεσης που τους έχει δημιουργηθεί.

Οι διαιτητές της Super League 1 δεν μπορούν να βλέπουν άλλο την ατιμωρησία που υπάρχει και δηλώνουν πως δεν θα είναι διαθέσιμοι να οριστούν τη 18η αγωνιστική. Το κάνουν για τότε για να υπάρξει χρόνος μήπως και ικανοποιηθούν τα αιτήματά τους αλλιώς να οριστούν μόνο ξένοι διαιτητές.

Η επιστολή:

«Κύριοι,

Τα γεγονότα των τελευταίων ημερών είναι η σταγόνα που ξεχείλισε το ποτήρι. Η μη προστασία των διαιτητών και ολόκληρου του Ελληνικού Ποδοσφαίρου από δηλώσεις, ανακοινώσεις και λεκτική βία που γίνονται καθημερινά από παράγοντες, δημοσιογράφους και πολλούς άλλους που απασχολούνται στον χώρο του ποδοσφαίρου.

Οι μηνύσεις κατά διαιτητών και άλλων παραγόντων της διαιτησίας με σκοπό τον εκφοβισμό, τη δημιουργία εντυπώσεων και συκοφάντησης προσώπων.

Η ατιμωρησία ή η τιμωρία "χάδι" σε πολλές περιπτώσεις ποδοσφαιριστών, προπονητών, παραγόντων κ.α.

Η υπομονή έχει τελειώσει. Ο σεβασμός και η κατανόηση προς όλους έχει γυρίσει μπούμερανγκ σε εμάς, μιας και πολλοί είναι αυτοί που τα εκμεταλλεύονται με προσωπικό ή οπαδικό όφελος.

Απόφασή μας είναι να μην είμαστε διαθέσιμοι να οριστούμε και να αγωνιστούμε τη 18η Αγωνιστική της Superleague ως ένδειξη αντίδρασης σε όλα αυτά που γίνονται μας προβληματίζουν και θίγουν ως ανθρώπους που υπηρετούν τον χώρο του Ελληνικού Ποδοσφαίρου.

Με εκτίμηση,

Άτυπο Όργανο Διαιτητών - Βοηθών Διαιτητών SL»